open-index/open-wikipedia-markdown huggingface dataset:
Onderdistrik (Indonesië)

Die **Indonesiese onderdistrik** (Indonesies: *kecamatan*) is die bestuurslaag binne die bestuursstruktuur van Indonesië wat gesitueerd is onder 'n regentskap (*kabupaten*) of munisipaliteit (*kota*), wat op sy beurt onderdeel is van 'n provinsie (*provinsi*).

Die onderdistrik word gelei deur die onderdistrikshoof, die *camat.* 'n *Kecamatan* bestaan uit verskillende *kelurahan*: stadswyke, dorpsregio's of dorpe (*desa*). 

In Atjeh noem 'n mens 'n onderdistrik ook *sagoe cut*. In Papoea-Nieu-Guinee word 'n onderdistrik *distrik* genoem.
Litium-6

**Litium-6**  is 'n stabiele isotoop van litium. Dit is taamlik seldsaam.

## Nukleosintese 
Die relatiewe aanwesigheid van litium-6 in die heelal is in 2018 effens 'n raaisel vir die fisici. Daar is baie meer van hierdie isotoop as wat van oerknalnukleosintese verwag kan word.

Hierdie teorie verklaar die ontstaan van litium-6 deur die kernreaksie:

:H + He -> Li + γ

Die aanwesigheid in sterre is nogtans amper duisend maal groter as wat hierdie teorie voorspel.

## KMR 
Die kern van Li kan vir kernspinresonansie gebruik word. Hoewel dit 'n kwadrupool besit en hierdeur die resonansielyne verbreed word, is die kwadrupoolmoment taamlik klein. Die resonansielyne is daardeur taamlik smal. Die gevoeligheid is groot maar die isotoop is minder volop as Li.

## Verwysings
Litium-7

**Litium-7** (chemiese notasie **Li**)  is 'n stabiele isotoop van litium. Dit is die volopste isotoop.

## KMR 
Die kern van Li kan vir kernspinresonansie gebruik word, hoewel dit 'n kwadrupool besit en hierdeur die resonansielyne verbreed word. Die isotoop is meer volop as Li maar sy gevoeligheid is laer en die kwadrupoolverbreding is groter

## Verwysings
Berillium-9

**Berillium-9** (chemiese notasie **Be**)  is 'n stabiele isotoop van berillium. Dit is die enigste stabiele isotoop.

## KMR 
Die kern van Be kan vir kernspinresonansie gebruik word, hoewel dit 'n kwadrupool besit.

## Verwysings
Berillium-10

**Berillium-10** (chemiese notasie **Be**)  is 'n radioaktiewe isotoop van berillium.

## Datering 
Hierdie isotoop is *kosmogeen*, wat wil sê dat dit deur kosmiese straling gevorm kan word. In die aarde se atmosfeer ontstaan dit deur die reaksie tussen kosmiese straling en suurstof of stikstof en daarna slaan dit skielik uit die lug neer. Dit bind aan stofdeetjies of los op in waterdruppeltjies. Dit bly baie korter in die atmosfeer as ander kosmogene isotope soos koolstof-14.

Dit hoop op die grond op en kan byvoorbeeld gebruik word om die erosiesnelheid te meet. Baie klein hoeveelhede kan ook binne die boonste meter van die grond of die rotse gevorm word indien hulle duisende jare onverstoor bly. Dit skep 'n verskil tussen die oppervlak en die binnelae van die gesteente en dit gee inligtings oor hoe lank die grondlae aan die sonlig blootgestel is. Op groot hoogtes in die gebergtes is die effek groter. Die isotoop se halfleeftyd is langer as koolstof-14 s'n: 1,38 miljoen jaar. 

Die nuklied ook 'n uitgestorwe oerisotoop en sy reste word in sommige kalsium-aluminiumryke insluitsels in chondriete aangetref.

## Verwysings
Boor-10

**Boor-10** (chemiese notasie **(B)**  is 'n stabiele isotoop van boor. Dit is 'n taamlik seldsame isotoop.
## Neutrondiffraksie 
Hierdie isotoop is heeltemal ongeskik vir neutrondiffraksie omdat sy absorpsiedeursnee baie groot is: 3835 barn vir neutrone met 2200&nbsp;m/s snelheid. Neutrondiffraksie aan boorverbindings vereis isitoopvervanging deur B en dit is taamlik duur.

## Neutronvangs 
duimnael|Deursnee as funksie van kinetiese energie. Bo: 10B|links|200px
Die hoë absorpsiedeursnee word in kernreaktore gebruik om neutrone te vang en die kernreaksie te reël. Daar kan twee prosesse plaasvind, wat litium en helium vervaardig:

: ^{10}B + n(0{,}0025 eV) \to \ ^4He + \ ^7Li + 2{,}79 \ MeV  (6%)
: ^{10}B + n(0{,}0025 eV) \to \ ^4He + \ ^{7}Li + 2{,}31 \ MeV + \gamma(0{,}48 \ MeV)  (94%)

'n Ander proses vervaardig helium en tritium:

: ^{10}B + n \to 2 \ ^4He + \ ^3H 

Die isotoop se deursnee word kleiner met die kinetiese energie van die neutrone. Vinnige neutrone word minder gou ingevang.

## Verwysings
Boor-11

**Boor-11 B**  is 'n stabiele isotoop van boor. Dit is die isotoop wat mees volop is.

## Neutrondiffraksie 
Hierdie nuklied is vir neutrondiffraksie geskik, maar die aanwesigheid van B, wat sterk neutrone absorbeer maak dit onmoontlik om die element in sy natuurlike samestelling aan hierdie tegniek te onderwerp. Monsters moet met boor-11 verryk word om dit moontlik te maak en dit is duur.

## KMR 
Albei die stabiele kerne van boor kan vir resonansie gebruik word, maar hulle besit albei 'n kwadrupool. Boor-11 is die beste KMR-kern omdat die kwadrupool kleiner is en die gevoeligehid groter. Die gevoeligheid by natuurlike isotoopsamestelling is 0,165 ten opsigte van proton-KMR en die bereik van die chemiese verskuiwings ongeveer 210 dpm. Die resonansiefrekwensie is 32,083974% van die proton s'n.

'n Probleem is dat die KMR-buisies wat gewoonlik vir die tegniek gebruik word boor bevat en dit lewer 'n breë agtergrondpiek. Kwartsbuisies is beter maar ook duur.

## Verwysings
Barn

'n **Barn** is 'n meeteenheid van oppervlak wat uit die cgs-sisteem stam. 

: 1 barn = 10^{-24} cm^2 = 10^{-28} m^2 = 100 fm^2

Dit is 'n metriese eenheid, maar nie 'n SI-eenheid nie. Die barn word nogtans in die kernfisika baie gebruik.
Huis van Aviz

duimnael|regs
Die **Huis van Aviz** (moderne Portugese spelling: ***Avis*** [ɐˈviʃ]) was die tweede koningsdinastie wat tussen 1383 en 1580 oor Portugal geregeer het. Sy naam is afgelei van die nedersetting Avis, setel van die gelyknamige ridderorde. Die orde se grootmeester, Johannes I (Portugees: *Dom João I*), was die grondlegger van die dinastie. Gedurende die regentskap van die Huis van Aviz het Portugal tot die wêreld se leidende seevaardersnasie ontwikkel.

Gedurende die politieke krisis tussen 1383 en 1385, die sogenaamde Interregnum, was die Portugese koningstroon vakant. 'n Vergadering van die koninkryk se state in Coimbra, die sogenaamde *Cortes de Coimbra*,  het Johannes I as grootmeester van die monastiese Ridderorde van Aviz as nuwe koning van Portugal uitgeroep. Johannes is uit 'n buite-egtelike verhouding tussen koning Pieter I (*Dom Pedro I*) en Dona Teresa Lourenço gebore en was die halfbroer van Ferdinand I (*Dom Fernando I*), die laaste koning uit die Portugese Huis van Boergondië. Derhalwe word na die Huis van Aviz soms ook verwys as 'n "onegte Boergondiese dinastie".

Die Huis van Aviz het tot en met 1580 oor Portugal geregeer. Met die Portugese troonopvolgingskrisis van dieselfde jaar het Filips II van Spanje die Portugese kroon geërf.

## Verwysings
Verdrag van Maastricht

duimnael|250px|Die lande wat die verdrag in 1992 onderteken het.
Die **Verdrag van Maastricht** (amptelik die **Verdrag betreffende die Europese Unie**, kortweg **EU-Verdrag**) is op 7 Februarie 1992 in Maastricht onderteken en het die Europese Unie opgerig. Die verdrag het op 1 November 1993 in werking getree. 

Die verdrag is deur alle destydse lidstate van die Europese Gemeenskappe: België, Denemarke, Duitsland, Griekeland, Spanje, Frankryk, Ierland, Italië, Luxemburg, Nederland, Portugal en die Verenigde Koninkryk onderteken.

## Geskiedenis 
In die 1970s en 1980s het in Europa talle organisasies bestaan wat deelgebiede van die Europese eenwording gedek het. Dit het tot verwarring en tot gemors met geld gelei. Dit was veral Altiero Spinelli wat getrag het om dit te verander en verbeter. Die Franse president François Mitterrand het ingesien dat die groot veranderings in Europa aan die einde van die Koue Oorlog vereis dat Frankryk sy veto teen verder integrasie opgee en dit het tot die Verdrag van Maastricht gelei, wat die bestaande organisasies in een Europese Unie saamgevat het. Aanvanklik het die nuwe Unie 'n pilaarstruktuur geken. In later verdrae (Lissabon 2009) is dit afgeskaf.

## Pilarestruktuur 
duimnael|Monument in Maastricht
Daar was drie pilare:
#Die Europese Gemeenskappe
#Die gemeenskaplike buitelandse en veiligheidsbeleid 
#Justisie en binnelandse sake

Die eerste pilaar, die Europese *Gemeenskappe* was die grootste deel hiervan en dit het bestaan uit 
#Die Europese Gemeenskap, wat daarvoor Europese *Ekonomiese* Gemeenskap was.
#Euratom
#Die Europese Gemeenskap vir Kole en Staal (EGKS)

## Gewysigde verdrae 
Die Verdrag van Parys (1951) wat die EGKS geskep het en die Verdrag van Rome (1957) wat Euratom en EEG geskep het, is gewysig en die EEG se naam is gewysig in Europese Gemeenskap omdat dit op talle ander gebiede aktief geword het as net die ekonomiese mark. In die verdrag is byvoorbeeld bepaal dat 'n Ekonomiese en Monetêre Unie (EMU) gevorm word wat eers gepoog het om die munte van Europa aanmekaar te koppel en later tot die invoering van die euro gelei het. Om dit moontlik te maak is daar afsprake gemaak oor die "Maastrichtnorm" wat lidstate verplig het om op hulle begroting seker reëls in ag te neem. Verder is 'n raamwerk aangeneem waarbinne verder politieke en ekonomiese eenwording plaas kon hê.

Die Verdrag van Maastricht is later gewysig en uitgebrei deur
#Die Verdrag van Amsterdam (1997)
#Die Verdrag van Nice (2001)
#Die Verdrag van Lissabon (2007)

## Verwysings 
## Eksterne skakels 
* Volledige teks van die verdrag
* Gekonsolideerde weergawe van die Verdrag tot oprichting van die Europese Gemeenskap, soos dit was ná die wysiging op grond van die Verdrag van Maastricht
* Gekonsolideerde weergawe van die Verdrag betreffende de Europese Unie (2016)
* Tussentydse weergawes van die EU-verdrag: 1997, 2002, 2006, 2008, 2010, 2012
* Nederlandse parlementêre stukke waarin hierdie onderwerp ter sprake kom.
Suurstof-16

**Suurstof-16** (chemiese notasie **O**) is 'n stabiele isotoop van die element suurstof. Dit is sy volopste isotoop.

## Verwysings
Fluoor-19

**Fluoor-19** (chemiese notasie: **F**) is 'n stabiele isotoop van die element fluoor. Dit is die enigste stabiele isotoop.

## KMR 
F is saam met H een van die beste atoomkerne vir kernspinresonansie. Dit gee smal pieke met hoë oplosvermoë en het 'n breë bereik van chemiese verskuiwings. Die spin=spin-koppeling is groter as vir die proton. Indien die koppeling hinderlik is, kan dit in moderne FT-KMR ook ontkoppel word. 

## Verwysings
Suurstofisotoopanalise

**Suurstofisotoopanalise** is 'n navorsingsmetode wat in die geologie en geochemie baie aangewend word.

duimnael|Verandering van δ18O
Daar is drie stabiele isotope van suurstof. Meer as 99% van wat in die natuur aangetref word is die isotoop suurstof-16. Die isotoop suurstof-18 verteenwoordig net 0,2% en suurstof-17 is amper weglaatbaar. Die waarde wat hoofsaaklik gebruik word is die isotoopverhouding: 

: \delta ^{18}O = \left( {\frac{\frac{O^{18}}{O^{16}}_{monster}}{\frac{O^{18}}{O^{16}}_{standaard}} -1} \right) * 1000  &permil;

Hierdie verhouding word gewoonlik uitgedruk in **‰** en is 'n goeie aanduiding van die klimaat omdat 16O ligter is as 18O en water wat dit bevat makliker sal verdamp. Die omgekeerde is waar wanneer neerslag gevorm word: 18O sal die eerste in reën neerslaan. In die poolgebiede van die aarde word 18O min aangetref omdat dit al die warmer gebiede neerslaan. Wanneer die ys van die poolgebiede smelt kom daardoor water vry wat arm is aan 18O.  Dit het 'n negatiewe δ18O-waarde. In 'n ystydperk het die oseaan 'n hoë δ18O-waarde omdat baie water wat arm is aan 18O in die poolkappe vasgelê is.

Die metode word egter ook op gesteentes toegepas, soos op lawas wat uit komatiïet bestaan.

## Verwysings
Lys van mere in Indonesië

duimnael|Toba meer, die wêreld se grootste vulkaniese meer en die grootste meer in Indonesië en Suidoos-Asië
Hierdie is 'n lys van bekende **mere in Indonesië**. Indonesië het 521 natuurlike mere en meer as 100 opgaardamme, wat ongeveer 21,000&#x20;km2 bedek. Die totale volume van die water wat gehou word is ongeveer 500&#x20;km3. Die grootste meer, deur beide area en volume, is Toba meer in Sumatra. Dit hou 240&#x20;km3 van varswater, en is die grootste meer in Suidoos-Asië.

Indonesië het 3 van die 20 diepste mere in die wêreld - Toba meer in Sumatra (1600 m), Matano meer in Sulawesi (590 m), en Poso meer in Sulawesi (450 m). Die enigste meer in Indonesië wat 'n kriptodepressie (waar die bodem van die meer onder seevlak is) het is Matano meer.

Die mere en opgaardamme voorsien water vir persoonlike en kommersiële gebruik, en die ondersteuning van ekonomiese aktiwiteite soos visserye, hidro -, besproeiing, vervoer en ontspanning. Hulle help in die voorkoming van vloede, en is 'n belangrike ekologiese entiteite.

## Sumatra 
## Kalimantan 
## Java 
## Klein Soenda-eilande 
## Sulawesi 
## Papua 
## Verwysings
Vinicius de Moraes

**Vinicius de Moraes**
220px

**Brasiliaanse digter, essayis, komponis en diplomaat**

----

**Alma mater**
Universiteit van die Deelstaat Rio de Janeiro (UERJ)
Universiteit van Oxford

----

**Literêre stroming**
Simbolisme, modernisme (onder andere)

----

**Musiekgenre**
Bossa nova, samba, Música Popular Brasileira (MPB)

----

**Handtekening**
220px

----

**Amptelike webtuiste**
*viniciusdemoraes.com.br*

**Vinicius de Moraes** ([viˈnisjuʃ dʒi moˈɾajʃ], gebore as **Marcus Vinicius de Moraes**, die afwykende spelling **Vinícius de Moraes** kom eweneens voor;  * 19 Oktober 1913 in Gávea, Rio de Janeiro;  † 9 Julie 1980 in Rio de Janeiro) was 'n Brasiliaanse digter, essayis, toneelskrywer, joernalis, sanger en komponis wat 'n beslissende invloed op die ontwikkeling van moderne Brasiliaanse literatuur en musiek uitgeoefen het. Hy het internasionale bekendheid verwerf met sy bossa nova-komposisies en die toonsetting van sy gedigte. 

Danksy 'n studiebeurs, wat deur die *British Council* aan hom toegeken is, het Vinicius de Moraes die geleentheid gekry om Engelse taalkunde en literatuur aan die Universiteit van Oxford te studeer. Hy was vervolgens werksaam by die BBC te Londen. Naas sy skryfwerk het hy 'n diplomatieke loopbaan gevolg en poste in Brasilië se diplomatieke sendings in Los Angeles, Montevideo, Parys en Rome beklee. 

Brasiliane het aan hom die erebynaam *O Poetinha* ("die klein digter") gegee. 'n Straat in Rio de Janeiro se befaamde strandbuurt Ipanema (*Rua Vinicius de Moraes*) is na hom vernoem.

## Verwysings 
## Eksterne skakels 
;Media
----
* *Samba da Bênção - Vinicius de Moraes*
;YouTube - Canal Oficial
----
* *Vinicius de Moraes*
Harry Bertin

**Harry Bertin** (1882 - 1946) was 'n Rhodesiese kabinetslid. Hy is gebore in Londen 1882. Hy arriveer in Suid-Afrika in 1901 en veg in die Tweede Vryheidsoorlog sowes as die Eerste Wêreldoorlog. In 1931 word hy toegelaat tot die balie. Hy word tot die Rhodesiese parlement verkies en word Minister van Justisie, Openbare Werke en Paaie. Hy is oorlede op 24 Julie 1946.

## Bronne 
*
Música Popular Brasileira

**Música Popular Brasileira** ([ˈmuzikɐ popuˈlaʁ bɾaziˈlejɾɐ], kort **MPB**) is 'n stroming binne moderne Brasiliaanse popmusiek wat vanaf omstreeks 1965 by stedelike middelklasgehore gewild geraak het en tradisionele inheemse style soos *samba, samba-canção, baião* en ander, wat met bepaalde streke geassosieer word, met buitelandse, veral Noord-Amerikaanse invloede soos jazz- en rockmusiek kombineer. 

MPB word dikwels as die tweede of post-bossa nova-generasie beskryf wat 'n meer gediversifiseerde inheemse musiekstyl ontwikkel het - in teenstelling met Anglo-Amerikaans-geïnspireerde rock 'n' roll-tradisies wat in Brasilië *iê-iê-iê* genoem is. Hierdie styl verbind dikwels tradisionele streeksritmes (waarin in Brasilië Afrika- en Europese invloede versmelt het) met akoestiese kitaarklanke en vorme van mondelinge digkuns - met lirieke waarin (in die konteks van die militêre diktatuur tussen 1964 en 1985) sosiale ongeregtigheid, politieke onderdrukking en volkskultuur getematiseer word.

'n Groot aantal Brasiliaanse musiekkunstenaars word as verteenwoordigers van MPB beskou en het dikwels hul eie individuele stempel daarop afgedruk. In 'n wyer betekenis verwys die term na enige styl van Brasiliaanse musiek volgens die "stem-en-kitaar-styl" wat sedert die laat 1960's gewild geraak het.

## Verwysings
Wolkesuikerbos

Die **wolkesuikerbos** (*Protea nubigena*) is 'n baie skaars proteaspesie wat endemies is aan KwaZulu-Natal, Suid-Afrika. Dit kan net gevind word in die Royal Natal Nasionale Park in die Drakensberge naby die ''Policeman's Helmet*, op pad na *The Witches'', in die rigting van Tugelakloof op 'n hoogte van ongeveer 2&nbsp;300&nbsp;m. Die plant groei regop op berghange, word 70&nbsp;cm hoog en blom van Maart tot April.

Die plant kan weer uitspruit nadat dit gebrand het. Die saad word in 'n doppie geberg en deur die wind versprei. Die plant is eenslagtig. Bestuiwing vind plaas deur die werking van voëls.

Op die SANBI-rooilys is dit as "kritiek bedreig" (CR) gelys.

links|duimnael|Berghange by Policeman's Helmet

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* BGCI. 2018. Botanic Gardens Conservation International (BGCI) - Plant Search. Available at: https://www.bgci.org/plant_search.php.
* Hilton-Taylor, C. (ed.). 1996. Red Data List of Southern African Plants. Strelitzia 4. National Botanical Institute, Pretoria.
* IUCN. 2020. The IUCN Red List of Threatened Species. Version 2020-3. Available at: www.iucnredlist.org. (Accessed: 10 December 2020).
* Pajor, I. 1991. Protea nubigena Cloud Protea in the Drakensberg. Protea Atlas Newsletter 12: 7.
* Pooley, E. 2003. Mountain Flowers: a field guide to the flora of the Drakensberg and Lesotho. Natal Flora Publications Trust, Durban.
* Raimondo, D., von Staden, L., Foden, W., Victor, J.E., Helme, N.A., Turner, R.C., Kamundi, D.A. and Manyama, P.A. (eds). 2009. Red List of South African Plants. Strelitzia 25. South African National Biodiversity Institute, Pretoria.
* Rebelo, T. 2001. Sasol Proteas: A field guide to the proteas of southern Africa. Fernwood Press, Vlaeberg, Cape Town.
* Rourke, J.P. 1980. The proteas of southern Africa. Purnell, Cape Town.
* Scott-Shaw, C.R. 1995. Protea nubigena mystery protea of the clouds. Protea Atlas Newsletter 26.
* Scott-Shaw, C.R. 1998. Notes on the ecology and conservation status of Protea nubigena. Lammergeyer 45: 32-34.
* Scott-Shaw, C.R. 1999. Rare and Threatened Plants of KwaZulu-Natal and Neighbouring Regions. KwaZulu-Natal Nature Conservation Services, Pietermaritzburg.
Grens tussen Tsjeggië en Duitsland

[duimnael|Grens kruising punt tussen Sebnitz, [Duitsland (voorgrond) en Dolní Poustevna, Tsjeggiese Republiek (agtergrond)]]
Die **Grens tussen Tsjeggië en Duitsland**  is die internasionale grens tussen die Tsjeggiese Republiek en Duitsland. Dit vorm 'n  boog van Oostenryk aan die suide tot Pole aan die noorde.

## Riviere 
Verskeie riviere kruis hierdie grens, of vorm gedeeltes van dit. Dit sluit in:

* Chamb (Tsjeggies: Kouba)
* Pfreimd
* Wondreb (Tsjeggies: Odrava)
* Ohře (Duits: Eger)
* Regnitz
* Weisse Elster (Tsjeggies: Bílý Halštrov)
* Natzschung (Tsjeggies: Načetinský potok)
* Floha (Tsjeggies: Flájský potok)
* Wilde Weißeritz (Tsjeggies: Divoká Bystřice)
* Müglitz (Tsjeggies: Mohelnice)
* Biela
* Elbe (Tsjeggies: Labe)
* Boemel (Tsjeggies: Spréva)
* Mandau (Tsjeggies: Mandav)
* Lausitzer Neiße (Tsjeggies: Lužická Nisa)

## Geskiedenis 
Die grens kom uit die ou grens tussen die Duitse Ryk en die Oostenrykse Ryk.

In die tydperk van 1945 tot 1990, het die grens deel gevorm van die ystergordyn en was swaar omhein en streng bewaak.

Die Tsjeggiese Republiek het in 2007 by die Schengen-Gebied aangesluit. Dit het beteken dat al die paspoort kontrole langs die grens in Desember 2007 verwyder is. Die beperkings op die Tsjegge wat werk in Duitsland het in April 2011 verval.

## Verwysings 
## Verdere leesstof 
* 

## Eksterne skakels 
* Grens lyne Duitsland – Tsjeggiese Republiek (spoorweë)
Broompentafluoried

**Broompentafluoried** is 'n chemiese verbinding met formule  van broom in sy oksidasietoestand +5 met fluoor.

Die stof is 'n baie sterk oksidator en word as fluorineringsagens gebruik, byvoorbeeld om suurstof uit silikate vry te stel in die suurstofisotoopanalise. Dit word ook aangewend in die aandrywing van vuurpyle. Dit ontplof wanneer dit met water in aanraking kom en vorm suurstof en waterstoffluoried. Dit reageer heftig met asynsuur, ammoniak, benseen, etanol, waterstof, waterstofsulfied, metaan, kurk, was ensomeer.

In die vloeistof bestaan waarskynlik die ewewig:

: 3BrF_5 \leftrightharpoons  {BF_4}^+ + {BrF_6}^-

Die vloeistof besit hierdeur elektriese geleidingsvermoë.

In reaksies met fluoriede soos CsF kan dit die heksafluorobromaat-anioon  vorm.

Met Lewis-sure soos  kan die  -katioon gevorm word soos in die adduk .

## Eienskappe 
Die -molekuul het die vorm van 'n vierkantige piramide en besit die puntgroepsimmetrie C4v. Dit blyk uit die infrarooispektroskopie. Sy spektrum het A1-absorpsies naby 684, 584 en 370 cm-1 en E-absorpsies naby 644, 415 en 245 cm-1 

## Veiligheid 
Hierdie stof is uiters gevaarlik en dit moet met heelparty voorsorgmaatreëls behandel word. Reaksies met broompentafluoried kan ontploffings veroorsaak. Blootstelling aan 5-10 ppm in die lug kan reeds na 'n kort tyd irritasie van die oë en die slymvlies van die neus en mond veroorsaak. Blootstelling aan hoër konsentrasies kan dodelik wees. Die stof is baie korrosief, maar dit kan in nikkel- of monel-vate bewaar word omdat nikkel met 'n beskermende dunne lagie fluoried bedek word wat verdere korrosie verhoed.

## Verwysings
John Galsworthy

**John Galsworthy** (1867–1933) het in die eerste dertig jaar van die 20ste eeu 'n groot aantal Engelse romans en toneelstukke geskryf. Hy is veral bekend vir sy romansiklus *The Forsyte saga*. Die Engelse skrywer John Galsworthy is op 14 Augustus 1867 in Kingston upon Thames, Engeland, gebore.

Hy het in die regte aan Oxford gestudeer, maar het nooit gepraktiseer nie. Omdat hy genoeg geld gehad het, het hy al sy tyd aan skryfwerk gewy. Die lys werke wat hy geproduseer het, is indrukwekkend: 17 romans, 26 toneelstukke. 12 verhaalbundels, asook opstelle en gedigte.

Sy eerste boek was die verhaalbundel *The four winds* (1897), waarvoor hy sy gegewens op 'n reis na die Verre Ooste versamel het. Nog drie romans en 'n verhaalbundel het hierna gevolg voordat hy in 1906 naam gemaak het met die toneelstuk *The silver box* en die roman *The man of property*, die eerste van *The Forsyte saga*. Galsworthy se romans het veral gegaan oor die lewe van mense van sy eie stand, die sogenaamde "upper middle class".

In sy toneelstukke het hy egter die sosiale probleme tussen arm en ryk, byvoorbeeld die tussen arbeiders en fabrieksdirekteure, uitgebeeld. Hierin het hy gepleit vir wedersydse begrip en menslikheid, maar nooit kant gekies tussen die partye nie. Van die romans wat Galsworthy voor die Eerste Wêreldoorlog geskryf het, is *The island pharisees* (1904), *The country house* (1907), *Fraternity* (1909) en *The patrician* (1911) die belangrikstes. Gedurende die oorlog het hy as vrywilliger in hospitale gewerk en eers daarna weer begin skryf.

Hy het voort gewerk aan die tema die familie Forsyte, waarvan die karakters reeds in 1906 in *The man of property* hul verskyning gemaak het. In *Chancery* het in 1920 en *To let* in 1921 verskyn en sou saam met *The man of property* en die kortverhale *Indian summer of a Forsyte* (1918) en *Awakening* (1920) as *The Forsyte saga* bekend staan. *A modern comedy* was die volgende Forsyte-triologie en bestaan uit *The white monkey* (1924), *The silver spoon* (1926) en *Swan song* (1928) en die kortverhale *A silent wooing* (1927) en *Passers by* (1927). In 1930 het nog 'n bundel kortverhale met karakters uit die Forsyte-romans verskyn, naamlik *On Forsyte change*. Na Galsworthy se dood op 31 Januarie 1933 in Grove Lodge, Hampstead is die trilogie *End of the Chapter* gepubliseer, waarin ’n aangetroude niggie van die Forsytes die hoofpersoon is.

Die eerste Forsyte-trilogie het die meeste literêre waarde. Hierin staan Galsworthy baie krities teenoor die hoofperoon wat uitsluitlik in terme van besit dink. In die loop van die jare het die skrywer egter al hoe meer bewondering getoon vir die hoofpersoon se strenge moraal en norme, hoe bekrompe en liefdeloos ook al. Daardeur het die toon van die volgende boeke sentimenteler geword en die werke is dan ook meer van historiese as van literêre belang. Galsworthy het in 1932 die Nobelprys vir Letterkunde ontvang.

## Verwysings 
## Bronnelys 
* *Wêreldspektrum*, 1982,  band

## Eksterne skakels 
*  
*
236 v.C.

## Gebeure 
* Die Chinese stad Ganzhou is in 236 v.C. onder keiser Gao gestig.
* Hamilcar onderdruk ná vyf jaar 'n opstand van Kartago se huursoldate wat deur die Libiese stamme onderseun is.
* Hamilcar vaar na Spanje

## Geboortes 
*Publius Cornelius Scipio

## Verwysings
Was

[duimnael|[Byewas]]
Onder **wasse** word 'n groot versameling vetterige vastestowwe verstaan, wat gewoonlik uit 'n mengsel van lipiede en/of alkane met 'n taamlik hoë molêre massa bestaan.

Wasse het gewoonlik die volgende eienskappe:
#Hulle smelt bokant 'n temperatuur van omtrent 50-60&nbsp;oC.
#Hulle is hidrofobies en onoplosbaar in water.
#Hulle kan maklik vervorm word en word by hoër temperatuur sagter.
#Hulle los op in organiese oplosmiddels met beperkte polariteit.
#Hulle is brandbaar.

Van die wasse is uit die natuur bekend soos byewas.

## Chemiese struktuur
duimnael|Mirisielpalmitaat se struktuur|links

Byewas bevat esters soos mirisielpalmitaat  maar die chemiese samestelling kan baie wissel van plantspesie tot plantspesie of dierspesie tot dierspesie. Natuurlike wasse is nogtans tipies esters van (vet)sure en alkohole wat lang koolstofkettings besit. Sintetiese wasse is dikwels net alkane sonder funksionele groepe. 

## Verwysings
237 v.C.

## Gebeure 
*Ondanks die Verdrag van Lutatius van 241 v.C. verower die Romeine die eiland Sardinië. Hulle beskou die eiland as *res nullius* omdat Kartago nooit die opstand onderdruk het nie. 
*Die Kartaagse generaal Hamilkar begin 'n veldtog in Hispania.

## Sterftes 
* Xun Zi, Konfusianistiese filosoof wat bygedra het tot die *Honderd Skole van Gedagtes* (* 310 v.C.).

## Verwysings
Esaias Reinier Grobler

Senator **Esaias Reinier Grobler** (* 1861 - † 1937) was 'n Boereleier en administrateur van die Oranje-Vrystaatprovinsie. Hy word lid van die Republiek van Oranje-Vrystaat se Volksraad van 1886 tot aan die einde van die republiek se bestaan. Tydens die die Tweede Wêreldoorlog was hy in bevel van die troepe aan die Kaapse grens en het teen generaal Gatacre in die Slag van Stormberg geveg.

Hy was geïnteresseerd in boerdery. Van 1907 tot 1910 was hy die President van die Wetgewende Raad van die Oranje-Vrystaat onder die kroonkoloniebewind. Na Uniewording word hy Senator. Van 1924 tot 1929 was hy die Administrateur van die Oranje-Vrystaat. Hy is in 1937 oorlede.

## Bronne 
*
William Westbrooke Burton

Sir **William Westbrooke Burton** (1794 - 1888) was 'n regter van die Kaapse Hooggeregshof. Hy is in 1794 in Daventry, Northhamptonshire gebore. Hy kom in die Kaapkolonie aan en word in 1827 aangestel as regter. van die Kaapse Hooggeregshof. In 1833 verlaat hy die Kaap nadat hy 'n aanstelling in Nieu-Suid-Wallis gekry het. Daarvandaan gaan hy na Indië. Hy is op 6 Augustus 1888 in Londen oorlede.

## Bronne 
*
William Francis Butler

Sir **William Francis Butler** (1838–1910) was 'n Britse generaal en ook waarnemende Goewerneur van die Kaapkolonie. Hy is in 1838 in Tipperary, Ierland, gebore. Op 20 jarige ouderdom sluit hy aan by die 69ste regiment. Hy besoek Suid-Afrika as staflid van generaal sir Garnet Wolseley toe hy in 1875 na Natal gestuur is. Wolseley stuur Butler na Bloemfontein op 'n geheime sending en later veg Butler onder Wolseley in die Anglo-Zoeloeoorlog van 1879–80. Van 1880 tot 1898 beklee hy hoë poste by Aldershot en elders in Brittanje. Kort voor die uitbreek van die Tweede Vryheidsoorlog in 1898 word hy in bevel geplaas van die troepe van die Kaap.

Hy maak homself egter ongewild toe hy die owerhede waarsku dat 'n baie groot mag nodig sal wees om die Boere te oorwin. Om dié rede is hy teruggeroep en in bevel van die Western District in Engeland geplaas. Hy bly woon in Engeland maar besoek Suid-Afrika weer in 1906. Hy het 'n aantal puik boeke geskryf, waaronder verskeie oor Suid-Afrika. Hy is op 7 Junie 1910 oorlede.

## Sien ook 
* Lys van kommandeurs en goewerneurs van die Kaapkolonie

## Bronne 
* 

## Eksterne skakels
Fluoor-18

**Fluoor-18** (chemiese notasie: **F**) is 'n sintetiese radioaktiewe isotoop van fluoor. 

## Mediese aanwendings 
Die isotoop het 'n halfleeftyd of 109 minute en sy verval stel 'n positron vry wat skielik saam met 'n elektron annihileer en twee γ-fotone van 511 MeV in teenoorgestelde rigtings vrystel. Die isotoop word byvoorbeeld in 'n gefluorineerde suikermolekuul (fluorodeosksiglukose FDG) ingebou wat aan pasiënte gegee word. Die vrygestelde γ-fotone word in spesiale kameras waargeneem. Hierdie afbeeldingstegniek word positronemissietomografie genoem en dikwels in die onkologie aangewend.

## Verwysings
Fezeka Loliwe

**Fezeka Loliwe** is 'n lid van die Nasionale Vergadering van Suid-Afrika vir die African National Congress.
Pule Mabe

**Pule Mabe** (gebore 1981) is 'n lid van die Nasionale Vergadering van Suid-Afrika vir die African National Congress.

Hy het opgegroei in Namakgale township in Phalaborwa, Limpopo.

In 2018 het hy die nasionale woordvoerder van die ANC geword.

## Verwysings
Patrick Mabilo

**Solomon Patrick Mabilo** is 'n Suid-Afrikaanse politikus afkomstig van die Noord-Kaap wat sedert November 2018 as die burgemeester van die Sol Plaatje Plaaslike Munisipaliteit dien. Hy is 'n lid van die African National Congress en het voorheen die party in beide die Nasionale Vergadering van Suid-Afrika en die Noord-Kaapse Provinsiale Wetgewer verteenwoordig. Mabilo was die Noord-Kaapse LUR vir Omgewing en Natuurbewaring vanaf 2013 tot 2014 en die provinsiale LUR vir Vervoer, Veiligheid en Skakeling tussen 2009 en 2013. 

## Vroeë lewe 
Mabilo is in Galeshewe, 'n woonbuurt van Kimberley, gebore. Hy was destyds by die Suid-Afrikaanse Demokratiese Onderwysersunie betrokke voordat hy 'n lid van die African National Congress geword het.

## Politieke loopbaan 
In Mei 2009 is Mabilo tot die Noord-Kaapse Provinsiale Wetgewer verkies. Hy is op 6 Mei 2009 as 'n LPW ingehuldig. Nuutverkose premier Hazel Jenkins het hom op 11 Mei 2009 as die LUR vir Vervoer, Veilgiheid en Skakeling aangewys. Hy is op dieselfde dag ingehuldig.

Sylvia Lucas is in Junie 2013 as premier van die Noord-Kaap verkies en het Mabilo as die LUR vir Omgewing en Natuurbewaring aangestel.

Mabilo is in Mei 2014 tot die Nasionale Vergadering van Suid-Afrika verkies en op 21 Mei as 'n LP ingehuldig. Hy het in Oktober 2017 as parlementslid bedank. Op 27 Februarie 2018 is Mabilo weer as 'n LPW ingehuldig. Hy het die setel van Alvin Botes gevul.

Hy is in September 2018 as die ANC se kandidaat vir Sol Plaatje burgemeester aangewys. Hy sou vir Mangaliso Matika opgevolg het maar by die spesiale raadsitting in Oktober is Pule Thabane as die nuwe burgemeester verkies. Die ANC het gevolglik al hul raadslede wat vir Thabane gestem het se lidmaatskap opgeskort. Mabilo is op 28 November as die nuwe burgemeester verkies. Hy beklee tans die amp.

## Verwysings 
## Eksterne skakels
*Solomon Patrick Mabilo
Fikile Majola

**Fikile Zachariah Majola** is 'n Suid-Afrikaanse politikus wat sedert 2014 'n lid van die Nasionale Vergadering van Suid-Afrika vir die African National Congress is.

Majola dien sedert Mei 2019 as die Adjunkminister van Handel en Nywerheid. Hy was voorheen die voorsitter van die Portefeuljekomitee oor Energie.

## Verwysings
Buti Manamela

**Buti Manamela** (gebore 10 Julie 1979) is 'n lid van die Nasionale Vergadering van Suid-Afrika vir die African National Congress.

Manamela dien tans as die Adjunkminister van Hoër Onderwys, Wetenskap en Tegnologie, nadat hy voorheen die Adjunkminister vir Beplanning en Monitering in die Presidensie was sedert, 26 Mei 2014. Hy dien tans onder die huidige minister van Hoër Onderwys, Wetenskap en Tegnologie, Blade Nzimande en huidige president van Suid-Afrika, Cyril Ramaphosa. Manamela het ook die pos van die woordvoerder van oudpresident Jacob Zuma beklee.

## Biografie 
### Geboorte en opvoeding
Buti Kgwaridi Manamela is op die dorp Nylstroom, (nou Modimolle), Transvaal, Suid-Afrika gebore. Hy het op dertienjarige ouderdom by Congress of South African Students (COSAS) en die African National Congress Jeugliga aangesluit. Hy het aan die Hoërskool Phagameng gematrikuleer. Daarna skryf hy in by die Mamelodi College waar hy in 2001 'n sertifikaat in elektronika verwerf. Gedurende sy tyd aan die kollege sluit hy aan by die South African Students Congress, die Young Communist League of South Africa, die Suid-Afrikaanse Kommunistiese Party en die African National Congress. Hy voltooi sy nagraadse diploma in 2014 en behaal in 2017 'n meestersgraad in openbare beleidsbestuur aan die Universiteit van die Witwatersrand.

### Politieke loopbaan
In 2000 word hy as die nasionale organiseerder van die Suid-Afrikaanse handelsunie ingespan. As gevolg van sy organiseringsvaardighede het hy die hervestiging van die Jong Kommuniste Liga van Suid-Afrika in 2003 begin. Manamela is verkies tot die nasionale sekretaris van die YCLSA en dien tot 2014. Manamela het 'n parlementslid geword na die algemene verkiesing in 2009. Hy was die hoofvrywilliger van die Nelson Mandeladag-aktiwiteite van die Parlement en was 'n sweep van die Arbeidsportefeuljekomitee.

In die kabinet van oudpresident Jacob Zuma was Manamela die adjunkminister van monitering en evaluering van beplanning en ook hoof van die jeugontwikkeling en -administrasie.

Manamela dien ook as 'n sentrale komiteelid van die Suid-Afrikaanse Kommunistiese Party (SAKP) en is sedert die algemene verkiesing in 2009 'n ANC-parlementslid.

## Verwysings
Mduduzi Manana

**Mduduzi Manana** (gebore 12 Februarie 1984) is 'n voormalige lid van die Nasionale Vergadering van Suid-Afrika vir die African National Congress (ANC) en voormalige adjunkminister van hoër onderwys.

## Bronne 
* 
* 

## Eksterne skakels 
*
Priscilla Tozama Mantashe

**Priscilla Tozama Mantashe** (23 Oktober 1960 – 31 Januarie 2021) was 'n lid van die Nasionale Vergadering van Suid-Afrika vir die African National Congress. Sy was die suster van Gwede Mantashe, ANC-swaargewig en die Minister van Mineraalbronne en Energie.
Kebby Maphatsoe

**Kebby Maphatsoe** (31 Desember 1962 - 31 Augustus 2021) was 'n voormalige adjunkminister van verdediging en militêre veterane van 2014 tot 2019, en hoof van die ontbinde Umkhonto we Sizwe Militêre Veteranevereniging (MKMVA). Hy was 'n lid van die Nasionale Vergadering van Suid-Afrika vir die African National Congress.

## Lewensloop 
Hy was betrokke by die huidige staatskapingsondersoeke en die militarisering van die MKMVA, veral die ontplooiing van 30+-jarige mans buite Luthuli-huis wat nie lede van die MKMVA kon wees nie of nie in die ANC-opleidingskampe in Suider-Afrika gedien het nie.

In sy jeugjare was hy 'n lid van die Congress of South African Students (Cosas), Soweto Youth Congress (SOYCO) en South African Youth Congress (SAYCO). Tydens apartheid het hy Suid-Afrika verlaat en is na Angola en die Sowjetunie om sy opleiding te ontvang. Daarna was hy ook in ballingskap in Uganda voordat hy na Suid-Afrika teruggekeer het.

Maphatsoe sterf op 31 Augustus 2021 by sy huis in Alberton aan hartversaking.

## Verwysings
Mandla Mandela

**Mandla Mandela** (gebore 21 Junie 1974) is sedert 2009 'n lid van die Nasionale Vergadering van Suid-Afrika vir die African National Congress.

Hy is 'n kleinseun van die afgestorwe ikoon-president Nelson Mandela. Sy vader, Makgatho Mandela, is in 2005 oorlede, wat sy weg gebaan het na die hoofmanskap van die stam. Aangesien die stam eers in 2007 besprekings gehou het om 'n lid uit die Mandela-familie te verkies, is hy as opvolger gekies. Nelson Mandela het byna 70 jaar tevore die reg van Thembu-leier prysgegee om wit heerskappy in Suid-Afrika te beveg. Terwyl die stam nou van hom verwag het om sy titel terug te eis, het hy voorgestel dat sy kleinseun die rol aanneem. Toe die jonger Mandela in 2007 hoofman geword het, was hy slegs 32 jaar oud en die meeste van sy pligte het glo stamseremonies behels, om geskille tussen stamlede te besleg en om die stam tydens politieke kwessies te verteenwoordig.

## Persoonlike lewe 
Mandla Mandela is vierkeer getroud. Die vroue is Tando Mabuna-Mandela, Anaïs Grimaud, Mbali Makhathini en Raabia Clarke.

## Grafkontroversie 
Lede van die Mandela-familie het die Mthatha-hooggeregshof in Julie 2013 genader om Mandela te dwing om die oorskot van drie van Nelson Mandela se kinders aan Qunu terug te gee. Mandela het hulle in 2011 na Mvezo verskuif sonder om die Mandela-gesin te raadpleeg. Die gesin het ook 'n strafsaak van gepeuter met 'n graf gelê. ’n Regter van die Suid-Afrikaanse hooggeregshof, regter Lusindiso Phakade, het ten gunste van die klaers beslis. Hy het Mandela beveel om die lyke by Qunu op te grawe en te herbegrawe.

## Verwysings
Ben Martins

**Dikobe Ben Martins** (* 2 September 1956, Alexandra township, Transvaal) is 'n voormalige kabinetsminister en lid van die Nasionale Vergadering van Suid-Afrika vir die African National Congress.
Moses Masango

**Moses Masango** is 'n lid van die Nasionale Vergadering van Suid-Afrika vir die African National Congress.
Paul Mashatile

**Paul Shipokosa Mashatile** (gebore 21 Oktober 1961) is 'n Suid-Afrikaanse politikus van die African National Congress wat tans dien as adjunkpresident van Suid-Afrika asook as adjunkpresident van die ANC. Hy was voorheen 'n anti-apartheidsaktivis in die United Democratic Front, en 'n lid van president Jacob Zuma se eerste kabinet, wat tussen 2010 en 2014 as Minister van Kuns en Kultuur gedien het. Voor dit was hy van 2008 tot 2009 kortstondig Premier van die Gauteng provinsie. Tussen 1996 en 2008, en later tussen 2014 en 2018, het hy verskeie ministeriële portefeuljes in die Gautengse provinsiale regering beklee. Hy bly veral invloedryk in Gauteng, sy tuisprovinsie, waar hy ook tussen 2007 en 2017 ANC provinsiale voorsitter was.

## Lewensloop 
Mashatile is op 21 Oktober 1961 in Gerhardsville, Pretoria, gebore, maar het in Alexandra in Johannesburg grootgeword. Hy was van tienerjare af al ’n politieke aktivis en was net 22 toe hy die leier van die Alex Youth Congress geword het. Op 24 het hy die UDF se streeksekretaris in Suid-Transvaal geword. Later in 1985, onder die heersende noodtoestand, is hy weens sy politieke aktivisme gearresteer, en hy is tot 1989 sonder verhoor aangehou.

Toe die regering die African National Congress en Suid-Afrikaanse Kommunistiese Party (SAKP) in 1990 ontban het, is Mashatile gewerf in die tussentydse leierskorps van beide organisasies en het die taak gehad om te help om hul nuwe wetlike strukture te vestig binne die land en veral in die PWV-streek (latere Gauteng).

## Politieke loopbaan 
Hy is in 1992 as provinsiale sekretaris van die ANC verkies en was 13 jaar lank ’n lid van die provinsiale uitvoerende komitee. In 2007 het hy die leier van die ANC in Gauteng geword en in 2007 premier, maar hy is ’n jaar later deur Nomvula Mokonyane opgevolg toe Zuma hom die adjunkminister van kuns en kultuur gemaak het. Hy is in 2010 bo Mokonyane as provinsiale leier herkies en het toe ’n volle lid van die kabinet geword.

Mashatile was die een senior ANC-leier wat konsekwent teen Zuma opgestaan het, en Zuma het hom in 2014 as minister afgedank. In Desember 2017 is hy tot tesourier van die ANC verkies. Aan die begin van 2022 het hy ook as sekretaris-generaal opgetree na Jessie Duarte se afsterwe.

Nie een van die beskuldigings van wanbestuur wat teen hom gerig is, is ooit deur ondersoeke bevestig nie.

## Verwysings
Mandisa Matshoba

**Mandisa Octovia Matshoba** is 'n Suid-Afrikaanse politikus en sedert 21 Mei 2014 lid van die Nasionale Vergadering van Suid-Afrika vir die African National Congress.

## Eksterne skakels 
* Mandisa Matshoba op People's Assembly
Buoang Mashile

**Buoang Lemias Mashile** is 'n lid van die Nasionale Vergadering van Suid-Afrika vir die African National Congress. Hy is 'n voormalige lid van die Nasionale Raad van Provinsies

## Bronne 
*
Amos Masondo

**Nkosiyakhe Amos Masondo** (gebore op 21 April 1953) is 'n Suid-Afrikaanse politikus wat die voorsitter van die Nasionale Raad van Provinsies (NRVP) is, 'n amp wat hy sedert 23 Mei 2019 beklee. Hy het 'n afgevaardigde op dieselfde dag geword en verteenwoordig Gauteng. Hy was voorheen 'n LP in die Nasionale Vergadering van Suid-Afrika van 2014 tot 2019. Masondo was ook die eerste burgemeester van die Stad Johannesburg Metropolitaanse Munisipaliteit van 2000 tot 2011. Hy is 'n lid van die regerende African National Congress (ANC).
## Verwysings
## Eksterne skakels
*  Mr Nkosiyakhe Amos Masondo. ''People's Assembly''.
Michael Masutha

**Michael Masutha** (gebore 1965) is 'n gewese lid van die Nasionale Vergadering van Suid-Afrika en voormalige kabinetsminister van die African National Congress.

## Eksterne skakels 
* Michael Masutha op People's Assembly
Hlengiwe Mkhize

**Hlengiwe Mkhize** (6 September 1952 – 16 September 2021) was 'n kabinetsminister en 'n lid van die Nasionale Vergadering van Suid-Afrika vir die African National Congress.

## Verwysings
Lungi Mnganga-Gcabashe

**Lungi Mnganga-Gcabashe** (27 Oktober 1960 – 18 Mei 2025) was 'n Suid-Afrikaanse politikus en 'n lid van die Nasionale Vergadering van Suid-Afrika vir die African National Congress. Sy het as die Adjunkpresident van die ANC Vroueliga gedien sedert Julie 2023 tot haar afsterwe in 2025.
Jackson Mthembu

**Jackson Mthembu** (5 Junie 1958 – 21 Januarie 2021) was 'n lid van die Nasionale Vergadering van Suid-Afrika vir die African National Congress. Hy het die pos van Minister in die Presidensie van Suid-Afrika beklee tydens sy afsterwe aan covid-19. Voorheen was hy die hoofsweep en die nasionale woordvoerder van die ANC. Hy was van 1997–1999 die LUK vir Vervoer in Mpumalanga.

## Persoonlike lewe 
Mthembu is op 5 Junie 1958 in Witbank gebore. Sy moeder was Nantoni Mthembu.

Mthembu was getroud met Thembi Mthembu en het ses kinders gehad. Een van sy kinders, die 25-jarige Nokhwezi Mthembu, het selfmoord gepleeg op 20 Maart 2019 by hulle parlementêre woning in Kaapstad.

In 2014, is Mthembu in die wang geskiet terwyl hy 'n ABSA-kitsbank in Mandelastraat in die Witbank-middestad gebruik het. Die gewapende man en sy medepligtiges is hierna na Mthembu se motor toe, waar vier van sy vriende van hulle geld en selfone beroof is.

Mthembu sterf as 'n gevolg van komplikasies van die Koronavirussiekte-2019 op 21 Januarie 2021.

## Verwysings
Enock Mthethwa

**Enock Mthethwa** is 'n lid van die Nasionale Vergadering van Suid-Afrika vir die African National Congress.
Faith Muthambi

**Azwihangwisi Faith Muthambi**  (gebore 19 Februarie 1974) is 'n lid van die Nasionale Vergadering van Suid-Afrika vir die African National Congress.

Sy was een van die sewe ANC-LP's wat genomineer is vir die ad hoc-komitee om president Jacob Zuma se voorleggings oor die openbare beskermer se verslag oor sy Nkandla-opstal te oorweeg.

Muthambi het 'n B Proc van die Universiteit van Venda (1993-1996), en verskeie ander sertifiserings en kwalifikasies van UPTA, Wits Business School en UNIVEN. Sy het ook versuim om 'n vergadering by te woon om verantwoording te doen vir haar persoonlike personeel van 27 (waarvan baie die kinders van vriende van haar is), terwyl die ministeriële handboek hierdie syfer tot 10 beperk.

As gevolg van die Openbare Beskermer se bevindings van magsmisbruik, bedrog en wanadministrasie teen Hlaudi Motsoeneng, het die Wes-Kaapse Hooggeregshof tot die gevolgtrekking gekom dat Muthambi irrasioneel en onwettig opgetree het deur Motsoeneng as Bedryfshoof van die SAUK aan te stel.

## Verwysings 
## Bronne 
* 
* 
* 

## Eksterne skakels 
* 
*
Stella Ndabeni-Abrahams

**Stella Ndabeni** (gebore op 30 Junie 1978 in Mthatha) is die dienende minister van Kleinsakeontwikkeling, voorheen minister van Kommunikasie, Telekommunikasie en Poswese en 'n lid van die Nasionale Vergadering van Suid-Afrika vir die African National Congress.

## Vroeë lewe 
Ndabeni-Abrahams is in 1978 in Sakhela, 'n dorpie naby Mthatha, gebore. Sy is die eersteling van ses kinders in haar gesin en haar ouers was pastore.

## Opleiding 
Ndabeni-Abrahams het haar hoërskoolopleiding by die Holy Cross Senior Sekondêre Skool in Mthatha voltooi.

Sy het haar akademies gekwalifiseer aan die Rhodes-universiteit in Grahamstad. Sy is 'n ontvanger van 'n Gevorderde Sertifikaat in Projekbestuur; Statebond Telekommunikasie-organisasie Diploma in Telekommunikasie en Bestuurstelsels; 'n sertifikaat in Telekommunikasie, Beleid en Regulasiebestuur, aan die Wits-universiteit. sowel as 'n Projeksbestuursdiploma by Cranefields College.

## Persoonlike lewe 
Stella Ndabeni-Abrahams is getroud met Thato Abrahams het drie kinders.

## Verwysings 
## Eksterne skakels
Nathi Mthethwa

**Emmanuel Nkosinathi "Nathi" Mthethwa** (23 Januarie 1967 – 29 September 2025) was 'n lid van die Nasionale Vergadering van Suid-Afrika en senior lid van die African National Congress (ANC). Hy het verskeie kabinetsposte oor sy loopbaan beklee; die laaste een was as minister van sport, kuns en kultuur vanaf 2019 tot 2023.

Mthethwa het van 2024 tot sy dood in 2025 as Suid-Afrikaanse ambassadeur in Frankryk gedien het. Hy het die ANC in die Nasionale Vergadering van Suid-Afrika tussen 2002 en 2023 verteenwoordig, en hy was 'n kabinetsminister tussen September 2008 en Maart 2023. 

Mthethwa is gebore in KwaZulu-Natal, prominent geword in die ANC-jeugliga en het in 2002 by die Nasionale Vergadering aangesluit. By die ANC se 52ste Nasionale Konferensie in Desember 2007 is hy verkies tot die ANC se Nasionale Uitvoerende Komitee en Nasionale Werkkomitee, waarin hy ononderbroke gedien het tot Desember 2022. In die nasleep van die 52ste Nasionale Konferensie, in Januarie 2008, het die ANC hom as Hoofsweep van die Meerderheidsparty in die Nasionale Vergadering aangestel. Hy het daardie pos beklee totdat hy in September 2008 in die kabinet opgeneem is. 

Hy is deur destydse president Kgalema Motlanthe aangestel as Minister van Veiligheid en Sekuriteit, en hy het in dieselfde amp, later hernoem tot Minister van Polisie, in die eerste kabinet van President Jacob Zuma voortgedien. Gedurende sy ampstermyn in die polisieportefeulje van 2008 tot 2014, het Mthethwa se ministerie 'n omstrede rol gespeel in die Marikana-slagting en "Nkandlagate"-kontroversie.  Hy het in Mei 2014 Minister van Kuns en Kultuur en in Mei 2019 Minister van Sport, Kuns en Kultuur geword, maar hy het die ANC se Nasionale Uitvoerende Komitee by die party se 55ste Nasionale Konferensie in Desember 2022 laat vaar en President Cyril Ramaphosa het hom in Maart 2023 uit die kabinet afgedank. Hy het 'n week later ook uit die Nasionale Vergadering bedank.

## Ambassadeur in Frankryk: 2024–2025
In Julie 2023 het News24 berig dat president Ramaphosa aan Mthethwa 'n diplomatieke pos sou aanbied. Hy het sy geloofsbriewe as Suid-Afrikaanse ambassadeur in Frankryk op 29 Februarie 2024 oorhandig. In hierdie hoedanigheid was hy ook Suid-Afrika se permanente afgevaardigde by UNESCO in Parys tot sy dood in 2025.

## Persoonlike lewe en dood 
Mthethwa was getroud met Philisiwe Buthelezi, 'n sakevrou en die hoof- uitvoerende beampte van die Nasionale Bemagtigingsfonds. Hulle het mekaar in 2009 by 'n ANC-konferensie ontmoet en op 16 Februarie 2013 in 'n Franse-tema-troue in Franschhoek getrou.

Op 30 September 2025 is hy dood aangetref nadat hy van die 22ste verdieping van die Hyatt Regency Paris Étoile-hotel geval het. Dit is later in die media bevestig dat hy waarskynlik sy eie lewe geneem het, omrede sy vrou die vorige dag teksboodskappe van Mthethwa se voorneme van hom ontvang het. Mthethwa was 58 met sy dood.

## Verwysings